# Forskrift om endringer i forskrifter om fisket i Tanavassdraget

**Hjemmel:** Fastsatt av Klima- og miljødepartementet 28. april 2022 med hjemmel i lov 20. juni nr. 51 om fiskeretten i Tanavassdraget § 6 første og annet ledd; lov 15. mai 1992 nr. 47 om laksefisk og innlandsfisk mv. § 6 annet ledd og §§ 33 og 34, jf. § 2, jf. delegeringsvedtak 27. november 1992 nr. 864 og forskrift 20. juni 2003 nr. 736 om åpning for fiske etter anadrome laksefisk; lov 19. juni 2009 nr. 100 om forvaltning av naturens mangfold § 30 og lov 19. desember 20013 nr. 124 om matproduksjon og mattrygghet mv. § 19, jf. delegeringsvedtak 23. mars 2018 nr. 486.

**I**

I forskrift 11. mai 2017 nr. 557 om fiske på Tanavassdragets grenseelvstrekning gjøres følgende endringer:

§ 2 første ledd nr. 1 siste punktum skal lyde: I *2022* gjelder dette fiskekortet ikke for fangst av laks og sjørøye.

§ 2 første ledd nr. 2 siste punktum skal lyde: I *2022* gjelder dette fiskekortet ikke for fangst av laks og sjørøye.

§ 2 første ledd nr. 4 siste punktum skal lyde: I *2022* gjelder dette fiskekortet ikke for fangst av laks og sjørøye.

§ 4 skal lyde:

Det maksimale antall strandfiskekort per sesong er *6 000* fiskedøgn. I *2022* vil det ikke bli solgt båtfiskekort. Tanavassdragets fiskeforvaltning kan gi nærmere regler om anvendelse av strandfiskekortene, utover det som følger av denne forskriften.

§ 5 første ledd punkt 2 annet punktum skal lyde:

Det kan fiskes med sluk eller flue og stang inntil klasse 6, med fortomspiss inntil 0,20 mm, og den maksimale krokstørrelsen er 6.

§ 5 annet ledd nytt annet punktum: Den som har stangfiskekort for lokale fiskere jf. Tanaavtalens vedlegg 2 § 4 punkt 2, kan bruke redskap nevnt i første ledd punkt 2.

§ 7 første ledd skal lyde:

For lokale fiskere med generelt fiskekort eller stangfiskekort for lokale fiskere er fiske med stang og håndsnøre (stangfiske) tillatt fra *1. juni til 10. august*. *I juni og juli er fisket ikke tillatt mellom kl. 22 og kl. 07. I august er fisket ikke tillatt mellom kl. 18 og kl. 07.*

§ 7 annet ledd skal lyde:

For tilreisende fiskere med strandfiskekort er stangfiske tillatt fra *15. juni til 31. juli.*

§ 8 annet ledd, nytt siste punktum:

*Det er ikke tillatt å fiske mellom kl. 22 og kl. 07.*

§ 10 skal lyde:

Personer med strandfiskekort jf. § 2 nr. 4, kan fiske med én stang og bruke fluefiskeutstyr inntil *klasse 6*, *med fortomspiss inntil 0,20 mm og den maksimale krokstørrelsen er 10.* Bruk av rørfluer er ikke tillatt, og fluene (eller fortommen) skal ikke være vektet. Tanavassdragets fiskeforvaltning kan angi områder hvor tilreisende kan fiske med sluk etter andre arter enn laks og sjørøye.

§ 11 tilføyes nytt punkt 5 med følgende tekst:

*i områdene:*

*Nedre Storfossen  - Bildam på tvers av elveløpet*

*Galbajohka – Veahččajohtjálbmi fra norsk strand og ut til djupålen*

*Borsejohka – Leavvajohtjálbmi på tvers av elveløpet*

§ 12 skal lyde:

Det kan ikke fiskes med drivgarn i *2022*.

§ 13 skal lyde:

Det kan ikke fiskes laks, sjøørret eller sjørøye med settegarn beregnet for fangst av disse artene i *2022.*

§ 14 første ledd skal lyde:

Det kan ikke fiskes med stengsel i *2022.*

§ 16 første ledd skal lyde:

Garnfiske etter andre arter enn laks og sjørøye er tillatt fra og med isgangen til og med 15. juni. I Anarjohka og Skiehččanjohka er fisket tillatt fra isgangen til *20. august.* *Fra Leavvajohka til Ráidenjarga er fisket tillatt fra 1. august til 20. august.*

§ 17 første ledd skal lyde:

*Tilreisende fiskere kan ikke* fiske fra båt i *2022.*

§ 24 første ledd skal lyde:

Settegarn til fangst av andre fiskearter enn laks og sjørøye kan være et inntil *3 meter* dypt bunngarn som består av garn med én line, uten pose, laget av monofilamenttråd som er inntil 0,20 *mm* tykkelse.

§ 24 tredje ledd skal lyde:

Maskevidden i settegarn og kastenot skal være minst 29 mm og høyst *40 mm,* målt fra knutes midtpunkt til knutes midtpunkt, når redskapet er vått. Det er bare tråd av hamp, bomull, nylonbindetråd eller spunnet nylon som er lov å bruke i kastenoten*. Garnet skal stå stramt, og dybden på garnet skal ikke være større enn vanndybden på fiskeplassen.*

§ 28 første ledd annet punktum skal lyde:

I *2022* skal laks og sjørøye settes ut igjen uansett lengde.

§ 29 femte ledd skal lyde:

Fiskere med stangfiskekort og generelt fiskekort for lokale fiskere skal *levere fangstoppgave innen 10. september.* Disse fiskerne skal i tillegg levere elektronisk fangstoppgave eller rapport på papir innen *mandag uke 27 for fiske utført før uke 27.*

§ 29 syvende ledd annet punktum skal lyde:

I tillegg skal det leveres elektronisk fangstoppgave eller rapport på papir for disse artene innen *mandag uke 27* for fiske utført før uke 27.

**II**

I forskrift 11. mai 2017 nr. 558 om fiske i Tanavassdragets nedre norske del gjøres følgende endringer:

§ 2 første ledd nr. 1 siste punktum skal lyde: I *2022* gjelder dette fiskekortet ikke for fangst av laks eller sjørøye.

§ 2 første ledd nr. 2 siste punktum skal lyde:

I *2022* gjelder dette fiskekortet ikke for fangst av laks eller sjørøye.

§ 2 første ledd nr. 3 siste punktum skal lyde:

I *2022* gjelder dette fiskekortet ikke for fangst av *laks* eller sjørøye, og ikke for fiske fra båt.

§ 2 tredje ledd annet og tredje punktum skal lyde:

Dette gjelder også på strekningen fra grensen mellom elv og sjø til *utløpet av Biehtárjohka* (*Beddarinesset)*. Sjøørretfisket fra grensen mellom elv og sjø og til *utløpet at Biehtárjohka (Beddarinesset)* kan foregå fra båt.

§ 4 første ledd nr. 2 annet punktum oppheves.

§ 6 første ledd skal lyde:

For personer som bor fast i Tana eller Karasjok kommuner eller som bor fast langs lakseførende sideelver til Tana i Kautokeino kommune er fiske etter andre arter enn laks og sjørøye tillatt fra *isgangen* til 31. august. Unntatt fra dette er fisket fra grensen mellom elv og sjø til *utløpet av Biehtárjohka* (*Beddarinesset)*, der fisket starter *23. juni*.

§ 6 annet ledd skal lyde:

Tanavassdragets fiskeforvaltning kan åpne for fiske etter andre arter enn laks og sjørøye for tilreisende fiskere fra *15. juni* til 31. juli.

§ 6 fjerde ledd skal lyde:

Tanavassdragets fiskeforvaltning kan åpne for fiske etter sjøørret fra 23. juni til 15. september fra grensen mellom elv og sjø til *utløpet av Biehtárjohka (Beddarinesset).*

§ 6 nytt femte ledd:

*I juni og juli er fisket ikke tillatt mellom kl. 22 og kl. 07 hvert døgn. I august er fisket ikke tillatt mellom kl. 18 og kl. 07 hvert døgn.*

§ 7 nytt annet ledd:

*Personer med fiskekort jf. § 2 første ledd nr. 3 kan fiske med én stang og med fluefiskeutstyr inntil klasse 6. Den maksimale fortomtykkelsen er 0,20 mm, og det kan brukes harr- og ørretfluer uten dupp eller søkke med krokstørrelse inntil nr. 10. Barn og ungdom kan bruke harr- og ørretflue inntil krok nr. 10 og dupp.*

§ 7 dagens annet ledd blir tredje ledd.

§ 7 nytt fjerde ledd:

*Ved fiske etter sjøørret mellom elv og sjø til utløpet av Biehtárjohka (Beddarinesset) kan det brukes fluer, sluk og wobblere tilpasset sjøørretfiske.*

§ 7 dagens tredje ledd blir femte ledd, og skal lyde:

Fra båt *kan lokale fiskere fiske med én sluk eller én flue per stang. Fra strand kan lokale fiskere fiske med sluk eller flue. Det kan fiskes med sluk inntil 10 gram med ordinære kroker mellom størrelse 6 og 8.*

§ 7 dagens fjerde og femte ledd oppheves.

§ 8 nytt punkt 5:

*fra land og båt i Skiippagurrastryket (Guivvašguoika), og i Seidastryket (Seaiddáguoika).*

§ 10 skal lyde:

Det kan ikke fiskes med drivgarn i *2022.*

§ 11 første ledd skal lyde:

Det kan ikke fiskes med stengsel i *2022.*

§ 12 første ledd skal lyde:

Det kan ikke fiskes laks, sjøørret eller sjørøye med settegarn beregnet for fangst av disse artene, i *2022.*

§ 12 annet og tredje ledd oppheves.

§ 13 første ledd skal lyde:

Garnfiske etter andre arter enn laks og sjørøye er tillatt fra isgangen til og med 15. juni, *og mellom 1. august og 20. august.*

§ 14 første punktum skal lyde:

Stangfiske fra båt er *kun tillatt for fastboende med fiskekort jf. § 2 første ledd nr. 1 og 2,* med unntak for stangfiske på strekningen mellom elv og sjø til *utløpet av Biehtárjohka (Beddarinesset).*

§ 22 nytt første ledd:

*Settegarn til fangst av andre arter enn laks og sjørøye* *skal være et enkelt, rett garn med flottør i begge ender av garnet*. *Det er ikke tillat å feste garnet med stolper eller annet feste på andre steder enn i endene. Det er ikke tillatt å lage krok på settegarn. Garnet kan være inntil 3 meter dypt med maskevidde mellom 29mm og 40mm og det skal være laget av monofilamenttråd av inntil 0,20 mm tykkelse. Garnet skal stå stramt, og dybden på garnet skal ikke være større enn vanndybden på fiskeplassen.*

§ 22 dagens første ledd oppheves.

§ 22 dagens tredje ledd oppheves.

§ 26 første ledd skal lyde:

Laks, sjøørret og *sjørøye* som er mindre enn 30 cm skal settes ut igjen. *I 2022 skal all laks og sjørøye settes ut igjen uansett lengde.* Lengden på fiske måles fra snutespissen til enden av halefinnen.

§ 27 fjerde ledd skal lyde:

Tilreisende fiskere, jf. § 2 nr. 3, skal levere fangstoppgave innen første mandag etter at fisket foregikk. Fastboende fiskere, jf. § 2 nr. 1 og 2, skal levere fangstoppgave senest *10. september* det året fisket har foregått. Fastboende fiskere skal i tillegg levere elektronisk fangstrapport eller fangstrapport på papir innen *mandag i uke 27* for fiske utført før uke 27.

§ 27 sjette ledd annet punktum skal lyde:

I tillegg skal det leveres elektronisk fangstoppgave eller rapport på papir for fangst av disse artene innen *mandag i uke 27* for fiske utført før uke 27.

**III**

I forskrift 11. mai 2017 nr. 559 om fiske i norske sidevassdrag til Tanaelva, Anárjohka og Skiehččanjohka gjøres følgende endringer:

§ 2 første ledd nr. 1 siste punktum skal lyde: I *2022* gjelder dette kortet ikke for fangst av laks eller sjørøye.

§ 2 første ledd nr. 2 siste punktum skal lyde: I *2022* gjelder dette kortet ikke for fangst av laks eller sjørøye.

§ 2 første ledd nr. 3 siste punktum skal lyde: I *2022* gjelder dette kortet ikke for fangst av laks eller sjørøye.

§ 4 første ledd nr. 2 skal lyde: stang og håndsnøre, *med begrensninger på snøre, slukvekt og* *krokstørrelse.*

§ 7 første ledd skal lyde:

For personer som bor fast i Tana eller Karasjok kommuner eller som bor fast langs lakseførende sideelver til Tana i Kautokeino kommune er fiske etter andre arter enn laks, inkludert sjøørret, tillatt fra *isgangen* til 10. august.

§ 7 nytt femte ledd:

*I juni og juli er fisket ikke tillatt mellom kl. 22 og kl. 07 hvert døgn. I august er fisket ikke tillatt mellom kl. 18 og kl. 07 hvert døgn.*

§ 9 skal lyde:

Det kan ikke fiskes laks, sjøørret eller sjørøye med settegarn eller stengsel beregnet for fangst av disse artene, i *2022.*

§ 11 første ledd skal lyde:

Fiske med *småmaskede bunngarn* etter andre arter enn laks og sjørøye er tillatt fra isgangen til 10. juni. I Kárásjohka nedenfor Bávttasjohkas munning og i Iešjohka er fiske etter andre arter enn laks og sjørøye med *småmaskede bunngarn* tillatt fra og med isgangen til og med *10. august.* *I Váljohka er dette fisket tillatt fra 1. august til 20. august.*

§ 16 første ledd skal lyde:

*Småmasket garn* er et enkelt, rett garn med flottør i begge ender av garnet. Det er ikke tillatt å feste garnet med stolper eller annet feste på andre steder enn i endene. Det er ikke tillatt å lage krok på *garnet. Småmasket garn* kan være inntil *4 meter* dypt med maskevidde *29-45 mm, og det skal være laget av monofilamenttråd av inntil 0,20 mm tykkelse. Garnet skal stå stramt, og dybden på garnet skal ikke være større enn vanndybden på fiskeplassen.*

§ 16 annet ledd skal lyde:

*Småmasket garn* kan være inntil 30 meter langt. *Garn* kan ikke settes til lenke hvis de til sammen blir lengre enn 30 meter.

§ 16 tredje ledd oppheves.

§ 22 første ledd skal lyde:

Laks, *sjøørret og sjørøye* som er mindre enn 30 cm skal settes ut igjen. *I 2022 skal all laks og sjørøye settes ut igjen uansett lengde.* Lengde på fisk måles fra snutespissen til enden av halefinnen.

§ 23 fjerde ledd skal lyde:

Tilreisende fiskere skal levere fangstoppgave innen første mandag etter at fisket foregikk. Fastboende fiskere skal levere fangstoppgave senest *10.* september. Disse fiskerne skal *levere elektronisk fangstoppgave* eller rapport på papir innen *mandag uke 27* for fiske utført før uke 27.

§ 23 sjette ledd annet punktum skal lyde:

I tillegg skal det leveres elektronisk fangstoppgave eller rapport på papir innen *mandag uke 27* for fiske utført før uke 27.